Document ID: 32002D0308

32002D0308
L 106/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 април 2002 година
за определяне на списъци на одобрените зони и одобрените рибни стопанства по отношение на вирусната хеморагична септицемия (ВХС) или инфекциозната хематопоетична некроза (ИХН) или и на двете болести
(нотифицирано под номер С (2002) 1500)
(текст от значение за ЕИП)
(2002/308/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях (1), последно изменена с Директива 98/45/ЕО (2), и по-специално членове 5 и 6 от нея,
като има предвид, че:
(1)
За получаване по отношение на вирусната хеморагична септицемия (ВХС) или на инфекциозната хематопоетична некроза (ИХН) на статут на одобрена зона или одобрено рибно стопанство, разположено в неодобрена зона, държавите-членки подават съответните доказателствени документи и посочват националните правила, гарантиращи спазването на условията, посочени в Директива 91/67/ЕИО.
(2)
Решение 95/470/ЕО на Комисията (3) определя списъка на одобрените рибни стопанства в Белгия по отношение на ВХС и ИХН.
(3)
Решение 93/74/ЕИО на Комисията (4), последно изменено с Решение 2001/139/ЕО (5), признава за цялата територия на Дания статута на одобрена зона по отношение на инфекциозната хематопоетична некроза (ИХН), както и на ВХС за някои зони. Освен това Решение 96/233/ЕО на Комисията (6), последно изменено с Решение 2001/185/ЕО (7), определя списък на одобрените рибни стопанства в Дания по отношение на ВХС.
(4)
Списъците на одобрените зони и рибни стопанства в Германия по отношение на ВХС и ИХН са дадени съответно в Решение 1999/496/ЕО на Комисията (8) и в Решение 95/124/ЕО на Комисията (9), последно изменено с Решение 2001/541/ЕО (10).
(5)
Списъкът на рибните стопанства и на някои зони в Испания, одобрени по отношение на ВХС и ИХН, е определен с Решение 98/361/ЕО на Комисията (11), последно изменено с Решение 2001/294/ЕО (12). С Решение 94/862/ЕО на Комисията (13) бе одобрена програмата по отношение на ВХС и ИХН, приложена в Asturias, преди този район да получи статут на одобрен.
(6)
Решение 95/125/ЕО на Комисията (14), последно изменено с Решение 2001/553/ЕО (15), дава на Франция статут на одобрена зона по отношение на ВХС и ИХН. Решение 95/473/ЕО на Комисията (16), последно изменено с Решение 2001/159/ЕО (17) определя списъка на одобрените рибни стопанства във Франция по отношение на ВХС и ИХН.
(7)
Решение 93/73/ЕИО на Комисията (18), последно изменено с Решение 97/804/ЕО (19), дава на Ирландия статут на одобрена зона по отношение на ВХС и ИХН.
(8)
Решение 98/395/ЕО на Комисията (20) определя списъка на зоните в Италия, одобрени по отношение на ВХС и ИХН. Решение 98/357/ЕО на Комисията (21), последно изменено с Решение 2001/552/ЕО (22), определя списък на одобрените рибни стопанства в Италия по отношение на ВХС и ИХН.
(9)
Решение 2000/171/ЕО на Комисията (23) определя списъка на рибните стопанства в Австрия, одобрени по отношение на ВХС и ИХН.
(10)
Решение № 70/94/COL (24) на Надзорния орган на ЕАСТ дава на Швеция статут на одобрена континентална и одобрена крайбрежна зона за рибите по отношение на ВХС и ИХН.
(11)
След присъединяването си към Европейската общност Швеция предостави информация за здравната ситуация на нейна територия по отношение на ВХС и ИХН. Съответно следва да ѝ се предостави статут на одобрена континентална и крайбрежна зона по отношение на ВХС и ИХН за цялата ѝ територия, с изключение на един крайбрежен район по отношение на ВХС.
(12)
Регламент (ЕИО) № 706/73 на Съвета от 12 март 1973 г. относно нормативната уредба на Общността, приложими за Англо-нормандските острови и остров Ман в областта на търговията със селскостопански продукти (25), последно изменен с Регламент (ЕИО) № 1174/86 (26), предвижда че ветеринарното законодателство се прилага при същите условия като в Обединеното кралство за продуктите, внесени на островите или изнесени от островите към Общността.
(13)
Статутът на Обединеното кралство, на Англо-нормандските острови и на остров Ман по отношение на ВХС и ИХН бе определен съответно с Решения 2000/188/ЕО (27), 93/39/ЕИО (28) и 93/40/ЕИО (29) на Комисията.
(14)
Франция е нотифицирала появата на огнище на ВХС в одобрената зона, съответстваща на „басейна на река Vienne в горната част на течението до язовир Nouâtre, в департамент Indre“, разположена в зоната Loire-Bretagne. От това следва, че целият водосборен басейн не отговаря вече на изискванията на член 5 от Директива 91/67/ЕИО по отношение на ВХС. Въз основа на географските и епидемиологичните данни, получени от Франция, обаче, някои водосборни басейни в посочената зона продължават да отговарят на изискванията. Следователно не е необходимо да им се отнема статута на одобрени.
(15)
Италия е внесла в Комисията доказателствени документи за получаване на статут на одобрени за две зони, съответно регионите на Ломбардия и Умбрия, по отношение на ВХС и ИХН, и е посочила националните правила, гарантиращи спазването на изискванията за поддържане на статут на одобрена зона.
(16)
От предоставените от Италия документи е видно, че съответните зони отговарят на изискванията на член 5 от Директива 91/67/ЕИО. Следователно те могат да получат статут на одобрена зона и трябва съответно да бъдат добавени в списъка на одобрените зони.
(17)
Германия е внесла в Комисията доказателствени документи за получаване на статут на одобрено стопанство, разположено в неодобрена зона, по отношение на ВХС и ИХН за едно рибно стопанство в Баден-Вюртемберг, и е посочила националните правила, гарантиращи спазването на изискванията за подържане на статут на одобрено стопанство.
(18)
Франция е представила доказателствени документи за получаване на статут на одобрено стопанство, разположено в неодобрена зона по отношение на ВХС и ИХН за три рибни стопанства, и е посочила националните правила, гарантиращи спазването на изискванията за поддържане на статута на одобрено стопанство. Едното от тези стопанства е разположено в областта Aquitaine, другото в Haute-Normandie и третото в Drôme. С Решение 2000/174/ЕО на Комисията (30) бе одобрена програма в полза на стопанството в Drôme.
(19)
Италия е представила пред Комисията доказателствени документи за получаване на статут на одобрено стопанство в неодобрена зона по отношение на ВХС и ИХН за три рибни стопанства - едното във Friuli Venezia Giulia, другото във Veneto и третото в Umbria, и е посочила националните правила, гарантиращи спазването на изискванията за поддържане на статута на одобрени стопанства.
(20)
От представените от Германия, Италия и Франция документи за съответните стопанства е видно, че те отговарят на изискванията на член 6 от Директива 91/67/ЕИО. Тези стопанства могат следователно да получат статут на одобрено стопанство, разположено в неодобрена зона, и следва да бъдат добавени в списъка на одобрените стопанства.
(21)
За повече яснота и опростяване е целесъобразно, от една страна, да се изготви един списък на одобрените зони и един списък на одобрените стопанства в неодобрени зони по отношение на ВХС и/или ИХН, и от друга страна, да се отменят решенията, с които се одобряват програмите, прилагани преди това за зоните и стопанствата, които впоследствие са получили статут на одобрено стопанство.
(22)
Следователно следва да се отменят Решения 93/39/ЕИО, 93/40/ЕИО, 93/73/ЕИО, 93/74/ЕИО, 94/862/ЕО, 95/124/ЕО, 95/125/ЕО, 95/470/ЕО, 95/473/ЕО, 96/233/ЕО, 98/357/ЕО, 98/361/ЕО, 98/395/ЕО, 1999/496/ЕО, 2000/171/ЕО, 2000/174/ЕО и 2000/188/ЕО и да бъдат заменени с настоящото решение.
(23)
Съгласно член 172, параграф 7 от Акта за присъединяване на Австрия, Финландия и Швеция, без да се нарушават разпоредбите на параграфи 4 и 5 от същия член, решенията на надзорния орган на ЕАСТ остават в сила след присъединяването, освен ако Комисията вземе надлежно мотивирано решение, постановяващо противното, в съответствие с основните принципи на правото на Общността.
(24)
Разпоредбите на това решение са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Списъкът на зоните, признати за одобрени по отношение на ВХС или ИХН или на двете болести по рибите, е даден в приложение I.
2. Списъкът на рибните стопанства, разположени в неодобрени зони и признати за одобрени по отношение на ВХС или ИХН или на двете болести по рибите, е даден в приложение II.
Член 2
Решения 93/39/ЕИО, 93/40/ЕИО, 93/73/ЕИО, 93/74/ЕИО, 94/862/ЕО, 95/124/ЕО, 95/125/ЕО, 95/470/ЕО, 95/473/ЕО, 96/233/ЕО, 98/357/ЕО, 98/361/ЕО, 98/395/ЕО, 1999/496/ЕО, 2000/171/ЕО, 2000/174/ЕО и 2000/188/ЕО се отменят.
Позоваванията на отменените решения се считат за позовавания на настоящото решение.
Член 3
Адресати на настоящото решение са държавите-членки.
Съставено в Брюксел на 22 април 2002 година.

Labels: 0
6